Diari Oficial de la Generalitat Valenciana


Sumari del DOGV 4864, del 18-10-2004 (2004/10179)

RESOLUCIÓ de 27 de setembre de 2004, del director general de Gestió del Medi Natural de la Conselleria de Territori i Habitatge, per la qual s'ordena la part dispositiva de les declaracions d'impacte ambiental.
------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4864

Data del DOGV
:   18-10-2004

Secció del DOGV
:   V. ALTRES ANUNCIS - E) MEDI AMBIENT

Número del document
:   2004/10606


Data del document
:   27-09-2004

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Cheste
    * impacte ambiental

RESOLUCIÓ de 27 de setembre de 2004, del director general de Gestió del Medi Natural de la Conselleria de Territori i Habitatge, per la qual s'ordena la part dispositiva de les declaracions d'impacte ambiental. [2004/Q10081]
  
Els articles 4.3 i 22 del Reial Decret Legislatiu 1.302/1986, de 28 de juny, d'avaluació d'impacte ambiental, i del Reial Decret 1.131/1988, de 30 de setembre, pel qual s'aprova el reglament per a l'execució de l'anterior decret, respectivament, establixen l'obligatorietat de fer públiques les declaracions d'impacte ambiental.
  
Seguint aquesta línia, els articles 5.3 i 28 de la Llei 2/1989, de 3 març, de la Generalitat Valenciana d'Impacte Ambiental, i del seu reglament, aprovat per Decret 162/1990, respectivament, establixen l'obligatorietat de fer públiques les declaracions d'impacte ambiental, i en particular, de publicar estes declaracions en el Diari Oficial de la Generalitat Valenciana.
  
En virtut d'això, he resolt:
  
Article únic
  
Publicar en el Diari Oficial de la Generalitat Valenciana les declaracions d'impacte ambiental corresponent als expedients 263/8657-OZY, 302/4168-GCK, 390/1042-HEE, 472/1015-RIV i 482/0623-SUG, que segons el reglament aprovat pel Decret 162/1990, estableix l'obligatorietat de publicar-les.
  
València, 27 de setembre de 2004.- El director general de Gestió del Medi Natural: Francisco Javier Gómez Martín.
  
Declaració d'impacte ambiental
  
Expedient: 263/6720-NZV
  
Objecte del projecte: ampliació d'activitat industrial
  
Promotor: Sáenz Merino, SA
  
Autoritat substantiva: Direcció General de Planificació i Ordenació Territorial
  
Localització: polígon 33, parcel·la 341 i altres, a la partida d'Agua Perdida, al terme municipal de Cheste (València)
  
Descripció del projecte
  
1. Descripció de les característiques més rellevants de les construccions i de l'activitat del projecte:
  
L'objecte del projecte és el de disposar de sòl per a l'ampliació de les edificacions existents, en concret l'ampliació de la divisió de teixidoria amb augment de la capacitat d'emmagatzematge i producció, de forma que el procés es realitze en instal·lacions confrontants a les existents evitant l'increment dels costos derivats del transport i manipulació del material. L'actuació es realitza en una zona qualificada com a sòl no urbanitzable i dins d'aquest en la categoria de sòl agrícola, tramitant amb aquest fi una declaració d'interés comunitari, de conformitat amb el que disposa l'article 20 de la Llei 4/1992, de la Generalitat Valenciana, sobre Sòl No Urbanitzable.
  
L'actuació es troba situada a uns 42 metres del marge dret de la rambla de Chiva, afrontant al nord i a l'est amb cultius agrícoles, al sud amb la indústria i a l'oest amb un camí agrari.
  
La ubicació es projecta al costat de les instal·lacions existents que ocupen actualment una superfície de 100.000 metres quadrats; la superfície d'ampliació és d'unes tres hectàrees ubicades en terreny agrícola. L'ampliació consistirà en la construcció de tres naus per a l'emmagatzematge, preparació i telers.
  
Les instal·lacions que disposarà són:
  
- Instal·lació de sanejament separativa de forma que les aigües de pluja s'arrepleguen en un col·lector general i un altre col·lector diferent arreplegarà les aigües procedents de lavabos i cuina que es conduiran a la depuradora general de la factoria.
  
- La instal·lació d'aigua potable es realitzarà per als lavabos i la cuina previstos des de la xarxa existent en la factoria actual.
  
- La instal·lació elèctrica es realitzarà a partir del centre de transformació existent.
  
2. Alternatives.
  
Es justifica la ubicació del projecte per criteri de proximitat al costat de la factoria existent per a possibilitar el funcionament conjunt de les instal·lacions, i disposar així mateix de totes les connexions amb les infrastructures necessàries per a aquest fi sense necessitat de realitzar-ne unes altres de noves.
  
Tramitació administrativa
  
1. Informació pública. Remissió de l'expedient.
  
El 2 de juliol de 2002, la Secció de Gestió i Disciplina Urbanística dels Serveis Territorials de València de la Conselleria d'Obres Públiques, Urbanisme i Transports remet l'estudi d'impacte ambiental del projecte esmentat.
  
L'estudi d'impacte ambiental ha estat sotmés a informació pública per mitjà d'anunci de la Conselleria d'Obres Públiques, Urbanisme i Transports en el Diari Oficial de la Generalitat Valenciana de data 15 de novembre de 2002 i en el diari El Mundo de data 12 de novembre de 2002, sense que s'hi hagen formulat al·legacions segons consta en el certificat remés.
  
2. Ampliació de documentació.
  
En data 27 de setembre de 2002, se sol·licita ampliació de l'estudi d'impacte ambiental en relació amb la capacitat de producció, gestió i autorització de les aigües residuals generades i gestió dels residus sòlids que genera l'activitat.
  
En data 11 d'abril de 2003, el promotor presenta l'ampliació sol·licitada.
  
Informes sectorials
  
La Confederació Hidrogràfica del Xúquer.
  
Emet informe en què indica que l'autorització d'abocament es troba en procés de nova revisió d'ofici en haver-se complit el termini de vigència, i observa que els resultats analítics realitzats de l'abocament a la rambla de Chiva s'allunyen dels valors que en el seu dia van servir de base per a l'autorització.
  
Afeccions legals
  
L'actuació s'ubica en sòl no urbanitzable agrícola.
  
Pot existir afecció al domini públic hidràulic, per l'abocament de l'aigua depurada generada per l'activitat a la rambla de Chiva, com també afecció a la zona de policia de 100 metres del llit, on està condicionat l'ús del sòl i les activitats que poden realitzar-se. Amb aquest fi s'ha tramitat la corresponent sol·licitud d'autorització a la Confederació Hidrogràfica del Xúquer.
  
Consideracions ambientals
  
1. Elements ambientals que poden veure's afectats de forma important pel projecte d'activitat.
  
Els principals elements que poden veure's afectats per l'execució del projecte són la hidrologia subterrània per l'alta vulnerabilitat de contaminació d'aqüífers; la hidrologia superficial per abocament d'aigües depurades procedents de procés a la rambla de Chiva; el sòl, en el cas de dipòsit de materials potencialment contaminants. Pel que fa a flora i fauna, en tractar-se de parcel·les de cultiu de secà i un entorn prou antropitzat, les afeccions es consideren d'escassa rellevància.
  
2. Identificació i valoració d'impactes.
  
En l'estudi s'efectua la caracterització d'impactes assenyalant com significatius els impactes derivats de les afeccions a l'atmosfera, l'aigua superficial i subterrània com també al paisatge que resulta alterat en passar d'un medi agrícola a una instal·lació industrial.
  
3. Consideracions sobre la proposta de mesures correctores i del programa de vigilància ambiental.
  
Estableix en el dictamen que s'han d'aplicar mesures correctores per a minimitzar els impactes sobre la qualitat de l'aigua superficial i subterrània com també sobre les modificacions del paisatge.
  
S'estableixen mesures correctores sobre:
  
- L'atmosfera: sobre l'emissió de sorolls i emissions de gasos a l'atmosfera.
  
- La qualitat de l'aigua: la fàbrica compta amb una depuradora per a les aigües residuals generades que ha patit diverses modificacions per a ajustar-se als límits d'abocament establerts per la Confederació Hidrogràfica del Xúquer. Per a això ja que el paràmetre que presenta major dificultat és el de conductivitat, ha subscrit un acord de col·laboració per a investigació amb la Universitat Politècnica per a l'estudi de diverses tècniques per a la seua adequació als nivells exigits.
  
Les aigües pluvials de l'ampliació s'ha realitzat una conducció directa a la rambla del Poyo, per a la qual s'ha sol·licitat la corresponent autorització d'abocament.
  
- La gestió de residus sòlids es realitza a través d'empreses autoritzes per a cada tipus de residu.
  
- S'efectuarà un seguiment arqueològic del desenvolupament de les obres en la fase de construcció.
  
En el programa de vigilància ambiental s'indica que s'estableix un sistema que garanteix el compliment de les mesures protectores i correctores de l'estudi d'impacte ambiental. En la fase de funcionament indica l'obligació de presentar davant dels òrgans administratius que corresponga informe de les incidències o alteracions que puguen afectar al medi ambient, i que s'efectuarà un programa de vigilància ambiental en el qual es determinaran els controls (mostreigs i anàlisi) dels abocaments d'aigües residuals.
  
No obstant això no es concreten els controls a realitzar ni la periodicitat prevista per a aquests, per la qual cosa s'hauran d'adoptar els que s'indiquen en el condicionat de la present resolució.
  
Consideracions jurídiques
  
1. El projecte examinat constitueix un dels supòsits fàctics en els quals resulta preceptiva la formulació d'una declaració d'impacte ambiental prèvia a la resolució administrativa que s'adopte per a l'aprovació definitiva d'aquell, segons es desprén de l'article 20 i disposició addicional cinquena de la Llei 4/1992, del Sòl No Urbanitzable.
  
2. En l'expedient s'han observat els tràmits previstos en el Decret 162/1990, del 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental; en la Llei 2/1989, de 3 de març, de la Generalitat Valenciana, i en les altres disposicions que hi són d'aplicació.
  
3. L'article 5 del Decret 162/1990, del 15 d'octubre, del Consell de la Generalitat Valenciana, pel qual s'aprova el Reglament per a l'Execució de la Llei 2/1989, d'impacte ambiental, atribueix la competència a l'òrgan ambiental, per a la declaració d'impacte ambiental dels projectes a què s'aplique aquesta llei.
  
4. L'article 56, del Decret 81/2003, de 27 de juny, del Consell de la Generalitat, pel qual estableix l'estructura orgànica de les conselleries de l'administració de la Generalitat, atribueix a la Direcció General de Gestió del Medi Natural, la competència sobre l'avaluació de l'impacte ambiental.
  
Declaració d'impacte ambiental
  
Primer
  
Estimar favorable, al sol efecte ambiental, sense perjudici de les exigències derivades de l'aplicació de la normativa sectorial específica, el projecte d'ampliació de factoria industrial, situada en el polígon 33, parcel·la 341 i altres, a la partida d'Agua Perdida, al terme municipal de Cheste (València), projecte promogut per Sáenz Merino, SA, sempre que aquest es desenvolupe d'acord amb el que estableix la documentació presentada i l'apartat segon de la present resolució.
  
Segon
  
Se supedita l'execució de l'esmentat projecte al compliment dels condicionants següents:
  
1. S'haurà d'obtenir l'autorització d'abocament a la rambla de Chiva tant de les aigües pluvials com de les aigües residuals generades per l'activitat, i s'ajustarà la qualitat de l'abocament d'aigua depurada als límits que s'establisquen en l'autorització de la Confederació Hidrogràfica del Xúquer.
  
2. En el cas que l'activitat es trobe inclosa en l'annex I de la Llei 16/2002, d'1 de juliol, de Prevenció i Control Integrats de la Contaminació (BOE núm. 157, de 02.07.2002), en l'apartat 7 «Indústria tèxtil: indústria per al tractament previ (operacions de llavatge, blanqueig, mercerització) o per al tint de fibres o productes tèxtils quan la capacitat de tractament supere les 10 tones diàries», s'haurà de donar compliment al què estableix la disposició transitòria segona havent de presentar abans de l'1 de gener de 2007 la sol·licitud per a l'autorització ambiental integrada davant de l'òrgan competent.
  
3. S'haurà de disposar de les autoritzacions preceptives de la Confederació Hidrogràfica del Xúquer quant a afecció al domini públic hidràulic per ocupació de la zona de policia de la rambla de Chiva.
  
4. El programa de vigilància ambiental inclourà la gestió realitzada amb els distints tipus de residus generats en l'execució i funcionament de les obres projectades, així com els resultats analítics de les aigües residuals depurades prèviament al seu abocament a la rambla de Chiva, efectuant amb periodicitat mensual anàlisi almenys dels paràmetres següents: pH, conductivitat, DBO5, DQO, sòlids totals, sòlids suspesos, clorurs, nitrats, nitrits, amoni, nkjeldahl, fòsfor, color i olis i greixos.
  
Haurà de remetre un informe a aquesta direcció general amb periodicitat anual amb el resultat de l'esmentat programa, i incloure els resultats analítics obtinguts, així com la gestió dels distints tipus de residus generats per l'activitat i documentació fotogràfica de les mesures de revegetació i minimització de l'impacte visual. I inclourà els resultats finals o parcials del projecte d'investigació de la Universitat Politècnica per a l'aplicació de tècniques que permeten la disminució de la conductivitat en l'aigua depurada.
  
5. Si durant l'execució de les obres es trobaren restes paleontològiques, arqueològiques o etnogràfiques, el titular haurà de posar el fet en coneixement de la Conselleria de Cultura, de manera immediata, i adoptar les mesures pertinents en ordre a la seua protecció i conservació, de conformitat amb el que preveuen els articles 63 i 65 de la Llei 4/1998, d'11 de juny, de la Generalitat Valenciana, del Patrimoni Cultural Valencià.
  
6. Els materials sobrants del moviment de terres es traslladaran a abocadors autoritzats.
  
7. Altres condicionants de caràcter ambiental que s'establisquen en les autoritzacions sectorials que li siguen d'aplicació.
  
Tercer
  
Notificar a les persones interessades que contra la present resolució, per no ser un acte definitiu en la via administrativa, no es pot interposar cap recurs; la qual cosa no és inconvenient perquè puguen utilitzar els mitjans que en defensa del seu dret estimen pertinents.
  
Quart
  
Publicar la present declaració d'impacte ambiental en el Diari Oficial de la Generalitat Valenciana de la forma reglamentària, d'acord al que disposa l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'Execució de la Llei 2/1989, de 3 de març, d'Impacte Ambiental.
  
València, 18 de juliol de 2003.- El director general de Gestió del Medi Natural: Francisco Javier Gómez Martín.
  
Declaració d'impacte ambiental
  
Expedient: 302/5795-AYH
  
Títol: modificació número 6 de les normes subsidiàries del planejament urbanístic de Montanejos
  
Promotor: Ajuntament de Montanejos
  
Autoritat substantiva: Conselleria de Territori i Habitatge
  
Localització: a l'est del nucli urbà de Montanejos, al costat del camí al riu Montán
  
Descripció del projecte
  
1. Objecte del projecte.
  
L'objecte del projecte és ampliar el nucli urbà, en la confluència del camí al riu Montán amb el tàlveg que prové de l'avinguda d'Elvira Peiró, i li dóna continuïtat a les alineacions previstes en el planejament vigent.
  
2. Descripció de les característiques més rellevants del projecte.
  
L'actuació preveu reclassificar 410,60 metres quadrats de sòl no urbanitzable a urbanitzable i requalificar 90,65 metres quadrats.
  
Amb la modificació prevista, es pretén eliminar l'estrangulació existent sobre el vial camí al riu de Montán, aconseguint una amplària mínima de 8 metres en tot el seu traçat; es construirà una zona enjardinada que actuarà com a mirador pel desnivell considerable que existeix amb el terreny immediatament confrontant i s'augmentarà el sòl destinat a l'edificació.
  
Els serveis d'aigua potable, sanejament, instal·lació elèctrica i recollida de residus podran ser satisfets del sòl urbà confrontant.
  
Tramitació administrativa
  
1. Informació pública.
  
En data 7 d'agost de 2002, l'Ajuntament de Montanejos va remetre a aquesta conselleria un exemplar de la modificació puntual número 6 de les normes subsidiàries, dos exemplars de l'estudi d'impacte ambiental i dos exemplars del document de síntesi, per tal d'obtindre la corresponent declaració d'impacte ambiental.
  
L'estudi d'impacte ambiental es va sotmetre al corresponent tràmit d'informació al públic per mitjà d'anunci publicat en el Diari Oficial de la Generalitat Valenciana número 4.283, de data 2 de juliol de 2002, en el Butlletí Oficial de la Província de Castelló número 75, de data 22 de juny de 2002 i en el periòdic Mediterráneo, de data 27 de juny de 2002, ja que no s'ha presentat cap al·legació respecte d'això, segons consta en el certificat emés pel secretari accidental de l'Ajuntament de Montanejos.
  
Consideracions ambientals
  
Revisada la documentació tramitada i efectuada visita a la zona afectada per tècnics del Servei d'Avaluació de l'Impacte Ambiental s'ha pogut comprovar que la modificació puntual proposada al municipi de Montanejos, resulta viable ambientalment, amb limitacions puntuals, respectant i protegint les àrees que presenten valors naturals.
  
La zona de l'actuació presenta un important desnivell amb forts pendents i risc mitjà de lliscament, de manera que es pot considerar que aquest és el major dels problemes ambientals que presenta la zona.
  
En la zona més deprimida de la vessant afectada, s'observa l'existència d'una canella la funció de la qual és l'abocament de les aigües pluvials. Aquesta canonada es preveu que es prolongue fins al nou terraplé que es construïsca. Tenint en compte l'elevada erosionabilitat del terreny i la terminació de la canella a mitja vessant, es considera que hi ha un risc de descalçament del terraplé amb el conseqüent lliscament d'aquest. En aquest sentit s'haurà de disposar d'un dispositiu que permeta protegir el terraplé dels possibles arrossegaments produïts per les aigües pluvials que siguen descarregades a través de la canella.
  
La degradació de l'àrea és elevada perquè s'observa una quantitat considerable de residus incontrolats sobre la vessant on es pretén actuar. No obstant això, el paisatge de l'entorn té una qualitat alta, destacant els relleus muntanyosos amb presència de vegetació de port mitjà-alt i el llit del riu Montán, immediatament confrontant a l'àrea d'actuació. Això obliga a extremar l'atenció en la vessant que resultarà després del desenvolupament de l'actuació.
  
La vegetació que es vorà afectada és de poca importància i s'observa en la visita efectuada la presència de llentiscle, oliveres i piteres, la qual desapareixerà per complet després de l'actuació.
  
Consideracions jurídiques
  
1. El projecte examinat constitueix un dels supòsits fàctics en els quals resulta preceptiva la formulació d'una declaració d'impacte ambiental prèvia a la resolució administrativa que s'adopte per a l'aprovació definitiva d'aquell, segons es desprén de l'article 5 de la Llei d'Impacte Ambiental i concordants del seu reglament (annex I, apartat 8.g del Decret 162/1990).
  
2. En l'expedient s'han observat els tràmits previstos en el Decret 162/1990, del 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental; en la Llei 2/1989, de 3 de març, de la Generalitat Valenciana, i en les altres disposicions que hi són d'aplicació.
  
3. L'article 5 del Decret 162/1990, del 15 d'octubre, del Consell de la Generalitat Valenciana, pel qual s'aprova el Reglament per a l'Execució de la Llei 2/1989, d'Impacte Ambiental, atribueix la competència a l'òrgan ambiental, per a la declaració d'impacte ambiental dels projectes a què s'aplique aquesta llei.
  
4. L'article 56, del Decret 81/2003, de 27 de juny, del Consell de la Generalitat, pel qual estableix l'estructura orgànica de les conselleries de l'administració de la Generalitat, atribueix a la Direcció General de Gestió del Medi Natural, la competència sobre l'avaluació de l'impacte ambiental.
  
Declaració d'impacte ambiental
  
Primer
  
Estimar acceptable, a l'efecte ambiental i sense perjudici de la prèvia obtenció de les autoritzacions sectorials que li siguen d'aplicació, la modificació puntual número 6 de les normes subsidiàries del planejament urbanístic que afecta el terme municipal de Montanejos (Castelló), promogut per l'ajuntament, sempre que aquest es desenvolupe d'acord amb les previsions de l'estudi d'impacte ambiental amb les mesures correctores contingudes en aquest, tot això sempre que no entren en contradicció amb els condicionants d'obligat compliment establerts en l'apartat segon de la present resolució.
  
Segon
  
Com a condicionants addicionals que s'han de complir per a la realització de les obres i el funcionament de l'activitat, s'estableixen els següents:
  
1. El terraplé que s'execute disposarà de bermes cada cinc metres i la canella que abocarà aigües pluvials a mitja vessant disposarà d'elements de protecció del talús i dispersius d'energia, evitant que les aigües puguen produir erosió del talús i posteriors descalçaments.
  
2. S'elaborarà un pla de revegetació, degudament pressupostat, del talús resultant, el qual haurà de ser dissenyat i executat amb criteris paisatgístics i de persistència de la massa, i es recomana per a això la participació d'especialistes en restauració paisatgística i forestal.
  
3. Una vegada finalitzada l'obra, l'ajuntament efectuarà un informe semestral tècnic ambiental durant els dos primers anys, com a part del programa de vigilància ambiental, acompanyat de reportatge fotogràfic, de l'aplicació de les mesures correctores establertes. En l'esmentat informe es plasmaran els resultats obtinguts de la vigilància ambiental d'acord amb les previsions contingudes en el programa de vigilància ambiental, i de ser necessàries, les mesures complementàries que s'han d'adoptar per tal de corregir desviacions no previstes respecte a l'avaluació inicial realitzada.
  
Tercer
  
Notificar a les persones interessades que contra la present resolució, per no ser un acte definitiu en la via administrativa, no es pot interposar cap recurs, la qual cosa no és inconvenient perquè puguen utilitzar els mitjans que en defensa del seu dret estimen pertinents.
  
Quart
  
Publicar en el Diari Oficial de la Generalitat Valenciana la present declaració d'impacte ambiental, d'acord al que disposa l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament d'Execució de la Llei 2/1989, de 3 de març, d'Impacte Ambiental.
  
València, 18 de juliol de 2003.- El director general de Gestió del Medi Natural: Francisco Javier Gómez Martín.
  
Declaració d'impacte ambiental
  
Expedient: 390/3383-GZV
  
Promotor: Martorres, SL
  
Autoritat substantiva: Conselleria d'Agricultura, Pesca i Alimentació
  
Objecte projecte: ampliació de la granja marina de daurada i llobarro
  
Localització: davant de la costa de Guardamar del Segura
  
Descripció del projecte
  
1. Descripció de les característiques més rellevants de les construccions i de l'activitat del projecte.
  
Es proposa l'ampliació de l'actual granja marina amb l'objectiu d'aconseguir una producció d'unes 2.200 tones/any d'exemplars adults de daurada i llobarro aptes per a la venda, per mitjà de l'engreixament d'alevins amb pinsos compostos en règim intensiu. La duració del cicle productiu de cada espècie és d'uns 16 mesos en daurada i de 27 mesos en llobarro.
  
El desenvolupament d'aquesta activitat es realitzarà amb les 18 gàbies de 19 metres de diàmetre i 10 metres de profunditat útils, actualment instal·lades en el polígon autoritzat (74.800 m²), i amb la instal·lació de 12 gàbies de 25 metres de diàmetre i 12 metres de profunditat per a les quals se sol·licita autorització d'ocupació de domini públic maritimoterrestre.
  
Estes 12 gàbies noves, com també els diferents elements estructurals necessaris per a instal·lar-les, quedaran ubicades dins d'una àrea rectangular delimitada de 118.300 metres quadrats que estarà annexa al costat nord-est de l'actual polígon que posseeix l'empresa; és a dir, el polígon actual seria ampliat, i es prolongaria 455 metres al nord-est, i abastarà zones amb major profunditat, entre 22 i 25 metres.
  
Tramitació administrativa
  
1. Informació pública.
  
S'ha rebut del Servei Territorial d'Agricultura, Pesca i Alimentació a Alacant, amb data 4 de novembre de 2002, del registre d'entrada en aquesta conselleria, la documentació formada pel projecte tècnic de la instal·lació (visat GN-12/10 de 15.02.2002), l'estudi d'impacte ambiental (visat 26.04.2002), projecte d'abalisament perimetral (visat GN-13/10 de 15.02.2002) i documentació de l'expedient administratiu amb el tràmit de la informació pública i els informes favorables de Capitania Marítima d'Alacant, Comandància Militar de la Marina i Autoritat Portuària d'Alacant, com també l'informe favorable i certificat de la Comissió de Govern de l'Ajuntament de Guardamar del Segura rebut el 7 de novembre de 2002.
  
Segons certificat del cap de la Secció de Pesca del Servei Territorial d'Agricultura, Pesca i Alimentació del 2 de juliol de 2002, la documentació ha sigut sotmesa a informació pública per mitjà d'anunci publicat en el Butlletí Oficial de la Província d'Alacant (BOP) número 123, de data 31 de maig de 2002, i finalitzat el període d'informació no s'han presentat al·legacions a aquest.
  
Per part de l'Ajuntament de Guardamar del Segura, en el certificat sobre l'acord de la comissió de Govern adoptat el 21 d'octubre de 2002, consta que el projecte de granja marina de l'empresa Martorres, SL, va estar exposat en l'esmentat ajuntament segons certificat expedit pel secretari general amb data 2 de juliol de 2002, sense que es presentaren en el Registre General al·legacions o reclamacions respecte d'això.
  
2. Peticions de documentació complementària i informes sectorials.
  
En data 21 de novembre de 2002, s'efectua consulta al Servei de Qualitat d'Aigües de la Direcció General d'Educació i Qualitat Ambiental d'aquesta conselleria.
  
Informes sectorials
  
En l'informe emés pel Servei de Qualitat d'Aigües, rebut el 13 de maig de 2003, es dóna a conéixer:
  
1. La concessió d'ocupació d'uns 74.800 metres quadrats de terrenys de domini públic maritimoterrestre (aigües interiors) atorgada a Martorres, SL, per mitjà de l'Orde Ministerial de 5 de juny de 2000, per a la instal·lació de granja marina davant del terme municipal de Guardamar del Segura.
  
2. Respecte a les característiques d'aquesta nova instal·lació cal assenyalar:
  
L'emplaçament està davant de la costa de Guardamar del Segura, a 5,4 mn del port de Santa Pola, les coordenades del qual els vèrtexs del polígon sol·licitat són: A) 38º 06,108'N - 00º 35,959'W; B) 38º 06,009'N - 00º 35,833'W; C) 38º 05,835'N - 00º 36,054'W; D) 38º 05,935'N - 00º 36,180'W.
  
La superfície que s'ocuparà amb aquesta instal·lació serà de 118.300 metres quadrats.
  
La producció serà d'unes 1.100 tones.
  
3. Les platges de les proximitats segueixen sent òptimes per al bany.
  
4. Fins al moment només s'han presentat resultats del PVA (de la granja existent) des de març de 2001 fins a febrer de 2002. Haurien de remetre els resultats fins a la data, prèviament a l'aprovació d'aquesta ampliació.
  
5. Atés que no es disposa de la informació del PVA completa, s'ha de mantindre el següent pla de vigilància.
  
5.1 Es realitzaran les següents determinacions amb periodicitat mensual:
  
a) En aigües: temperatura, transparència, Ph, sèston, oxigen dissolt, nitrogen total (mg/l), fòsfor total (mg/l), clorofil·la a, índex de Margalef, coliformes fecals i estreptococs fecals.
  
b) En sediments: nitrogen total (mg/l), fòsfor total (mg/l), matèria orgànica, potencial redox, beggiatoa spp i clostridium sulfitoreductor
  
5.2 Hauran de cartografiar-se almenys una vegada a l'any les comunitats d'importància ecològica pròximes a la instal·lació com són la Posidonia oceanica i la Cymodocea nodosa, per al seguiment del seu estat de conservació.
  
5.3 Haurà de realitzar-se la caracterització biològica dels fons afectats anualment en tres estacions.
  
5.4 Identificació i recompte d'espècies fitoplanctòniques. La periodicitat de l'examen serà mensual.
  
5.5 S'informarà sobre la quantitat i el moment en què s'apliquen productes químics (antiincrustant) i antibiòtics utilitzats en tractaments sanitaris per als peixos, per a vore la seua possible repercussió en el medi.
  
5.6 Inventari visual de grans invertebrats i peixos, anualment, a setembre.
  
6. El desmuntatge i muntatge de les gàbies haurà de realitzar-se procurant no deteriorar l'entorn i davant de qualsevol accident, l'empresa haurà de tindre preparats els mitjans necessaris per a la recollida de les gàbies i aparells per a evitar que puguen ser arrossegades a zones de la costa o queden a la deriva, s'establirà especial atenció en la temporada de bany.
  
En el cas que siga autoritzada l'ampliació, haurà d'incloure's en l'esmentada autorització l'obligació de remetre els resultats del pla de vigilància a la Direcció General d'Educació i Qualitat Ambiental, per a avaluar els resultats i controlar la seua possible incidència en la qualitat de les aigües litorals.
  
Transcorreguts dos anys des del funcionament de l'ampliació de la instal·lació i de la remissió dels resultats del pla de vigilància ambiental, el peticionari podrà sol·licitar la modificació d'aquest.
  
Consideracions ambientals
  
1. Elements ambientals que poden vore's afectats de forma important pel projecte d'activitat
  
Dels elements o factors descriptors de l'entorn considerat en l'estudi d'impacte ambiental, la influència de l'activitat projectada es manifestarà de forma rellevant en la qualitat de l'aigua i en la del fons marí.
  
La granja marina actualment en funcionament es va instal·lar a més de 3.000 metres de la línia de costa de Guardamar del Segura sobre fons de biocenosi d'arenes fangoses amb profunditats de 20-23 metres, i manté unes distàncies de les biocenosis de major valor ecològic (Posidonia oceanica, Cymodocea nodosa, coralígen) considerades suficients per a no afectar-les.
  
L'ampliació del polígon de concessió projectat s'estén sobre aqueix mateix tipus de biocenosi ?arenes fangoses?, i abasta profunditats de fins a uns 25 metres ja sobre fons de detrític enfangat.
  
Amb relació a l'estat actual de la zona ?aigua i fons marí- s'extrau la informació de la vigilància ambiental realitzada en la granja actual, corresponent: un primer període des de l'inici de l'activitat al març de 2001 fins a febrer de 2002, en el qual estan les dades hivernals (gener de 2002) presentades en aquest EIA, a la producció anual de 600 tones previstes en l'estudi d'impacte ambiental de 1999; i un segon període des de desembre de 2002 a febrer de 2003, a l'ampliació de la producció en el mateix polígon. La instal·lació queda per a produir unes 1.100 tones a l'any, segons la fe d'errates (juliol de 2002) de l'Institut d'Ecologia Litoral autor de l'estudi d'impacte ambiental d'abril de 2001 per al projecte d'eixa ampliació de producció (expedient 182/1160-KRM).
  
De l'esmentada vigilància ambiental es conclou que «les característiques mediambientals de l'àrea d'estudi estan determinades per la pròpia hidrodinàmica marina i els abocaments des de la desembocadura del riu Segura. Aquests últims són els responsables de la situació d'alteració i degradació que es dóna a la zona. L'esmentada alteració es resumeix en una hipersedimentació, l'enfangament del fons marí i l'aparició d'episodis eutròfics en l'aigua».
  
Els resultats obtinguts, en el segon seguiment, es corresponen amb les condicions mediambientals que caracteritzen la generalitat de l'àrea d'estudi abans d'iniciar-se l'activitat (IEL, 1999), aigües oligotròfiques i sediment amb un elevat enfangament i considerable contingut en matèria orgànica, l'escassa rellevància ecològica del qual va determinar la seua selecció per a l'emplaçament de la piscifactoria. Es confirma aquesta pauta, des del punt de vista hidrològic i planctònic, per la similitud dels registres en l'enclavament del cultiu i en els enclavaments de control. I fins i tot, durant aquest període de seguiment (desembre 02-febrer 03), no es detecten els episodis ocasionals d'eutrofització que es van observar en algun mostreig anterior, deguts a la influència dels abocaments des de la desembocadura del riu Segura.
  
Al contrari, sí que es detecta certa afecció de la piscifactoria en la qualitat sedimentològica, s'observa un major grau d'enfangament i un augment en la taxa de matèria orgànica dins de l'àrea de deposició d'excrements i pinso. Eixos increments encara són insuficients per a alterar la naturalesa arenosa i fangosa del fons original. S'ha confirmat que aquesta àrea no abasta més enllà de 163 metres des de la zona de concessió; distància que també es calcula prenent valors de corrents mesurats a la zona.
  
2. Identificació i valoració dels impactes.
  
Dels impactes negatius caracteritzats en l'EIA de l'ampliació de l'activitat piscícola, prèvia anàlisi i avaluació d'aquests, es determinen els causats per la instal·lació en si que es consideren compatibles (construcció, senyalització, transport...) i, amb una incidència severa, els residus transmesos al medi marí que són generats per l'activitat.
  
La gran quantitat dels residus produïts (excrements, pseudoexcrements i aliment no consumit) durant l'explotació de l'activitat i incorporats al medi en forma de nutrients, matèria orgànica i sòlids en suspensió, manifesten la seua incidència causant alteracions en el sediment, comunitats bentòniques i en la qualitat de l'aigua. En este medi líquid els efectes serien immediats (augment de la terbolesa, augment de les característiques tròfiques i amb possibles fenòmens d'eutrofització, possible disminució dels nivells d'oxigen en la columna d'aigua...).
  
Amb relació a l'àrea que es voria influenciada per aquests residus, en l'estudi d'impacte ambiental ?igualment, i de la mateixa forma, que es va fer per als EIA de l'actual piscifactoria- s'inclou:
  
- Una estimació de l'àrea afectada per la deposició de les partícules dels excrements i del pinso, que davant de l'absència de dades de corrents del lloc d'ubicació de la instal·lació i de sedimentació dels pinsos s'empren els valors de corrents mesurats en una zona veïna (zona de Tabarca) i els valors de sedimentació d'aquests dos tipus de partícules obtinguts per mitjà de models empírics en el laboratori. Segons l'esmentada estimació, els excrements (1.400 t/any) per la menor velocitat de sedimentació ocuparan una àrea major de distribució en el fons marí que les partícules de pinso (400 t/any), abastant distàncies d'uns 173 metres a l'actuar els corrents de component nord i nord-est (les de major velocitat), i d'uns 13 metres d'allunyament mínim del punt d'abocament quan actuen els corrents de component oest (de menor velocitat).
  
- L'existència de zones afectades en major o menor grau per la deposició de partícules, establint-se les de menor grau per a una escala espacial d'un centenar de metres i annexes a les de màxima, les biocenosis de les quals corresponen a les arenes fangoses i detrític enfangat. A més, es donaran unes zones d'escala espacial de diversos centenars de metres afectades per la dispersió de nutrients en la columna d'aigua que induiran en aquesta els efectes abans esmentats (fenòmens d'eutròfia, terbolesa, etc.).
  
Les biocenosis amb interés conservacionista, com a praderies de Posidonia oceanica i Cymodocea nodosa i biocenosi de coralígen, es troben prou allunyades de la instal·lació projectada per a salvar qualsevol impacte derivat de l'activitat.
  
Un altre tipus de residus aportats al medi procedeix de l'ús de substàncies d'antibiòtics per al tractament i prevenció de malalties del cultiu. Es considera que l'impacte negatiu ocasionat serà d'escassa magnitud, temporal i recuperable a causa de l'ocupació de mode restringit en els aliments. Aquests medicaments autoritzats i la seua aplicació estan regulats pel Reial Decret 109/1995 i Reial Decret 157/1995.
  
Durant el procés d'engreixament normalment moren peixos del cultiu, la seua incidència en el medi no es considera rellevant perquè són retirats per al seu examen en laboratori.
  
Segons el document sobre el seguiment ambiental realitzat des de desembre de 2002 a febrer de 2003 on es recullen les estimacions de les aportacions de fòsfor i nitrogen total calculades a partir de la quantitat i qualitat del pinso subministrat, segons el ritme de producció del període considerat, es determina que el pinso aportat en aqueix període de seguiment representa l'entrada d'unes quantitats de fòsfor i nitrogen total molt discretes, perfectament assimilables pel medi, més encara en el cas del fons afectat ja de per si degradat.
  
3. Consideracions sobre la proposta de mesures correctores i del programa de vigilància ambiental.
  
1. Com a mesures correctores proposades a fi de minimitzar els efectes de l'emissió de residus i procurar que el resultat final siga admissible en el medi, es defineixen les següents:
  
- Optimar el pla d'alimentació, ajustant-lo contínuament a les necessitats del cultiu, per a evitar la pèrdua de pinso no aprofitat i obtindre la major rendibilitat pinso/producció.
  
- Recomana l'ús de pinso normal davant del pinso extrudit, com a mesura per a regular l'abocament de matèria orgànica. Perquè, com sedimenta més ràpidament i, per tant, està menys temps a la columna d'aigua, l'àrea de deposició del pinso no aprofitat que resulte serà menor.
  
- L'ús de les substàncies per al tractament i prevenció de malalties del cultiu s'efectuarà conformement al Reglament L/2377/90. Substàncies que els laboratoris homologats subministraran a l'empresa de cultiu en forma de premescla en pinso i en dosis concretes davall prescripció veterinària. La manipulació d'aquests serà per personal específicament format per a aqueixa tasca. L'emmagatzematge d'aquests productes s'efectuarà d'acord amb la normativa aplicable i l'eliminació tant dels productes sobrants com dels seus envasos i embalatge es portarà a terme en plantes autoritzades a l'efecte.
  
- En les zones de màxima deposició de pinso, que corresponen a biocenosi d'arenes fangoses i detrític enfangat, les dos de poca rellevància ecològica i escàs potencial pesquer, la introducció d'elements durs (roques, pedres, elements d'ancoratge) baixos les gàbies contribuirà a diversificar i estructurar l'ecosistema, permetent l'assentament d'organismes filtrants capaços d'aprofitar tal subministrament de matèria.
  
Es proposa introduir organismes filtrants (bivalves) per a les zones afectades en menor grau per la deposició i les afectades per l'alliberament de nutrients (amb increment de la terbolesa). Aquesta proposta no es considera apropiada, ja que seria una actuació fora del polígon de concessió que comportaria precisar-la i vore la seua repercussió en el medi.
  
- Recomana, efectuar dragatges periòdics del sediment ubicat en la mateixa base de les gàbies. El dragatge es portaria a terme almenys una vegada a l'any segons els resultats aportats per l'anàlisi sedimentològica (contingut en matèria orgànica) del pla de seguiment mediambiental de l'activitat.
  
2. Programa de vigilància ambiental.
  
Es continuarà portant a terme, per a la planta de cultiu de Martorres, el pla de vigilància ambiental que s'inclou en el document de data març 2003 del «Seguiment mediambiental de la instal·lació piscicultora per a cultiu de daurada i llobarro. Informe preliminar, corresponent al trimestre desembre 2002-febrer 2003, amb resultats hidrogràfics i sedimentològics».
  
Davant de l'augment progressiu dels resultats del seguiment ambiental, seria convenient aplicar algun determinat estadístic per a facilitar la seua comprensió i les conclusions a què s'arriba.
  
Consideracions jurídiques
  
1. El projecte examinat constitueix un dels supòsits fàctics en els quals resulta preceptiva la formulació d'una declaració d'impacte ambiental prèvia a la resolució administrativa que s'adopte per a l'aprovació definitiva d'aquell, segons es desprén de l'article 5 de la Llei d'Impacte Ambiental i concordants del seu reglament. Annex I, apartat 1.g, del Decret 162/1990.
  
2. En l'expedient s'han observat els tràmits previstos en el Decret 162/1990, del 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental; en la Llei 2/1989, de 3 de març, de la Generalitat Valenciana, i en les altres disposicions que hi són d'aplicació.
  
3. L'article 5 del Decret 162/1990, del 15 d'octubre, del Consell de la Generalitat Valenciana, pel qual s'aprova el Reglament per a l'Execució de la Llei 2/1989, d'Impacte Ambiental, atribueix la competència a l'òrgan ambiental, per a la declaració d'impacte ambiental dels projectes a què s'aplique aquesta llei.
  
4. L'article 13, apartat 2, del Decret 119/2003, d'11 de juliol, del Consell de la Generalitat, pel qual s'aprova el Reglament Orgànic i Funcional de la Conselleria de Territori i Habitatge, atribueix a la Direcció General de Gestió del Medi Natural la competència sobre l'avaluació de l'impacte ambiental.
  
Declaració d'impacte ambiental
  
Primer
  
Estimar acceptable, a l'efecte ambiental i sense perjudici de la prèvia obtenció de les autoritzacions sectorials que li siguen d'aplicació, el projecte d'ampliació de la granja marina de daurada i llobarro ubicada davant de la costa del municipi de Guardamar del Segura, promoguda per l'empresa Martorres, SL, sempre que aquest es desenvolupe complint el que estableix l'apartat segon de la present resolució.
  
Segon
  
Se supedita l'execució de l'esmentat projecte al compliment dels següents condicionants:
  
1. Es continuarà portant a terme, per a la planta de cultiu de Martorres, el pla de vigilància ambiental que s'inclou en el document de data març de 2003 del «Seguiment mediambiental de la instal·lació piscicultora per a cultiu de daurada i llobarro. Informe preliminar, corresponent al trimestre desembre 2002-febrer 2003, amb resultats hidrogràfics i sedimentològics». Així mateix, els resultats obtinguts dels mostreigs, anàlisi d'aquests i conclusions seran remesos a aquesta direcció general, com també la informació sobre la data d'inici d'aquesta segona ampliació de l'activitat piscícola.
  
2. El projecte incorporarà una partida pressupostària que permeta portar a terme el programa de vigilància ambiental.
  
Tercer
  
Notificar a les persones interessades que contra la present resolució, per no ser un acte definitiu en la via administrativa, no es pot interposar cap recurs, la qual cosa no és inconvenient perquè puguen utilitzar els mitjans que en defensa del seu dret estimen pertinents.
  
Quart
  
Publicar en el Diari Oficial de la Generalitat Valenciana la present declaració d'impacte ambiental, d'acord al que disposa l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'Execució de la Llei 2/1989, de 3 de març, d'impacte ambiental.
  
València, 18 de juliol de 2003.- El director general de Gestió del Medi Natural: Francisco Javier Gómez Martín.
  
Declaració d'impacte ambiental
  
Expedient: 472/6355FPO
  
Promotor: José Hernangil González
  
Autoritat substantiva: Ajuntament de Lucena del Cid
  
Objecte projecte: construcció de camí rural
  
Localització: al Mas del Caporal, al terme municipal de Lucena del Cid (Castelló)
  
Descripció del projecte
  
L'objecte del projecte és la construcció d'un camí rural per a donar accés a la Masia del Caporal, per a portar a terme la seua restauració i l'aprofitament i cura de la finca.
  
Característiques de l'obra:
  
- Longitud: 950 metres aproximadament.
  
- Amplària de paviment: 3 metres. En les revoltes serà de 3,5 metres i un radi mínim de gir de 15 metres.
  
- Talussos de pendent 1/2 per a desmunt i 1/1 per al terraplé.
  
- Pendent longitudinal: 8%.
  
- Cunetes en desmunts: 70 centímetres ample i 40 centímetres de profund.
  
- El paviment estarà constituït pels materials procedents del desmunt.
  
- Encreuament de xicotet barranc per mitjà de triple canella de tubs de formigó de 0,5 metres de diàmetre.
  
Tramitació administrativa i resum dels informes rebuts
  
Es va remetre pel promotor el corresponent estudi d'impacte ambiental.
  
L'estudi s'ha sotmés al tràmit d'informació pública i no s'han produït al·legacions com certifica el cap de Negociat d'Informació i Registre d'aquesta conselleria i el secretari de l'Ajuntament de Lucena del Cid.
  
Es va sol·licitar consulta als serveis territorials de Castelló d'aquesta conselleria, i es va remetre un informe favorable de la secció forestal i es va indicar que estarà condicionat a l'obtenció prèvia de l'ocupació temporal del camí ramader «Pas de la Cova Cingla a la Tosquella», que caldrà modificar en cas de no ser favorable l'ocupació.
  
Afeccions legals
  
S'afectarà el camí ramader número 51 «Pas de la Cova Cingla a la Tosquella», amb un ample legal de 45 metres, aprovada la seua classificació el 12 de maig de 1988 per ordre de la CAP i publicada en el Diari Oficial de la Generalitat Valenciana el 3 de juny de 1988. S'afectarà en els primers 360 metres del camí projectat.
  
Consideracions ambientals
  
1. Elements ambientals que poden veure's afectats de forma important pel projecte.
  
L'estudi efectua una descripció del medi correcta en termes generals. Dels elements que poden veure's afectats es destaca la vegetació i el paisatge. El camí travessa una zona de matoll tipus estepar-bruguerar-argelagar (Cistus monspeliensis, Erica scoparia i Ulex parviflorus) amb algunes espècies disperses de port arbustiu o arbori baix i antics cultius de cereal abandonats amb vegetació tipus herbassar. Dispersos en les vessants que travessarà el camí hi ha exemplars de carrasques (Quercus rotundifolia), pins (Pinus halepensis), servers (Sorbus domestica), oms (Ulmus minor) i ginebres de càdecs (Juniperus oxycedrus) de port arbustiu o arbori baix en la seua gran majoria. D'acord amb l'estudi el paisatge té una qualitat de baixa a mitjana i una capacitat d'absorció moderada.
  
2. Identificació i valoració dels impactes.
  
La identificació i valoració d'impactes realitzada en l'estudi és correcta en termes generals. Qualifica l'afecció a la vegetació de puntual i permanent. El paisatge és l'element més afectat i l'impacte es qualifica com a moderat encara que poc extens i reversible en un termini del menys 10 anys.
  
El Servei d'Avaluació de l'Impacte Ambiental realitza les següents consideracions: en zones rurals interiors es consideren en general positives les actuacions que permeten la recuperació de la població del territori mitjançant l'ocupació de masies tradicionals, ja que contribueix, si la gestió és encertada, a la conservació de les zones forestals i en general a la recuperació de les zones rurals.
  
L'estudi analitza diferents alternatives, i en tria una que ambientalment suposa un impacte moderat en general i que presenta un tram de major impacte, l'inicial, que pot qualificar-se de sever però que admet una correcció eficaç.
  
3. Consideracions sobre la proposta de mesures correctores i del programa de vigilància ambiental.
  
De l'estudi es destaquen les següents mesures:
  
- Plantació en el talús del terraplé en el tram inicial del camí. Espècies elegides: pi blanc, carrasca i romer (Rosmarinus officinalis). Les labors de plantació es portaran a terme entre mitjans de febrer i finals de març.
  
- Delimitació de franja de desbrossament abans de l'obertura del camí.
  
- El sobrant del moviment de terres serà utilitzat com a rebuig de pedrera.
  
- Es reconstruiran els marges de maçoneria en sec que s'afecten.
  
- Es portarà a terme el camí fora del període sensible per a l'avifauna protegida de la zona.
  
El Servei d'Avaluació de l'Impacte Ambiental realitza les següents consideracions: les mesures correctores previstes i el programa de vigilància ambiental es consideren adequats.
  
Consideracions jurídiques
  
El projecte es troba sotmés al procediment de declaració d'impacte ambiental, en estar inclòs en els supòsits previstos en l'annex I, apartat 1.i, del Decret 162/1990, de 15 d'octubre, del Consell de la Generalitat Valenciana. pel qual s'aprova el Reglament per a l'Execució de la Llei d'Impacte Ambiental.
  
El projecte examinat constitueix un dels supòsits fàctics en els quals resulta preceptiva la formulació d'una declaració d'impacte ambiental prèvia a la resolució administrativa que s'adopte per a l'aprovació definitiva d'aquell, segons es desprén de l'article 5 de la Llei d'Impacte Ambiental i concordants del seu reglament.
  
En l'expedient s'han observat els tràmits previstos en el Decret 162/1990, del 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental; en la Llei 2/1989, de 3 de març, de la Generalitat Valenciana, i en les altres disposicions que hi són d'aplicació.
  
L'article 5 del Decret 162/1990, del 15 d'octubre, del Consell de la Generalitat Valenciana, pel qual s'aprova el Reglament per a l'Execució de la Llei 2/1989, d'Impacte Ambiental, atribueix la competència a l'òrgan ambiental per a la declaració d'impacte ambiental dels projectes a què s'aplique aquesta llei.
  
L'article 56 del Decret 81/2003, de 27 de juny, del Consell de la Generalitat, pel qual estableix l'estructura orgànica de les conselleries de l'administració de la Generalitat, atribueix a la Direcció General de Gestió del Medi Natural, la competència sobre l'avaluació de l'impacte ambiental.
  
Per tot això, fent ús de les facultats que tinc legalment atribuïdes, resolc:
  
Primer
  
Estimar acceptable al sol efecte ambiental, el projecte de construcció de camí rural al Mas del Caporal al terme municipal de Lucena del Cid (Castelló), el promotor del qual és José Hernangil González, sense perjudici de l'obtenció prèvia de les autoritzacions sectorials que li siguen aplicables sempre que es porte a terme d'acord amb el que indica l'estudi, com també els condicionants de l'apartat segon.
  
Segon
  
Condicionants per a la realització de les obres i el funcionament de l'activitat:
  
1. Atés que els primers 360 metres transcorren pel camí ramader «Pas de la Cova Cingla a la Tosquella», pertanyent al domini públic de la Generalitat Valenciana, no podran iniciar-se els treballs fins a l'obtenció del títol d'ocupació dels esmentats terrenys.
  
2. El replantejament de la traça del camí se supervisarà per la guarderia forestal. S'intentarà evitar l'afecció, en la mesura que es puga, dels exemplars dispersos de les següents espècies: carrasca, pi blanc, server i om.
  
Tercer
  
Notificar a les persones interessades que contra la present resolució, per no ser un acte definitiu en la via administrativa, no s'hi pot interposar cap recurs, la qual cosa no és inconvenient perquè puguen utilitzar els mitjans que en defensa del seu dret estimen pertinents.
  
Quart
  
Publicar en el Diari Oficial de la Generalitat Valenciana la present declaració d'impacte ambiental, d'acord al que disposa l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament d'Execució de la Llei 2/1989, de 3 de març, d'Impacte Ambiental.
  
València, 18 de juliol de 2003.- El director general de Gestió del Medi Natural: Francisco Javier Gómez Martín.
  
Declaració d'impacte ambiental
  
Expedient: 82/9057-KYK
  
Títol: projecte de construcció d'un camí rural
  
Promotor: Carlos Mayquez Alos
  
Autoritat substantiva: Ajuntament de Sarratella
  
Objecte: construcció d'un camí rural per a l'accés a parcel·la
  
Localització: polígon 2; parcel·la 20; partida de Fontanelles, del municipi de Sarratella, a la província de Castelló
  
Descripció del projecte
  
1. Descripció de les característiques més rellevants de l'actuació prevista.
  
L'objecte del projecte és la construcció d'un camí rural per a accés a parcel·la, de cultiu, en terra, de nou traçat, de 295,6 metres de longitud, que discorrerà sobre terrenys incultes situats a la vessant de la forest.
  
S'inclouen apartadors que permeten l'encreuament de vehicles. La dimensió transversal del ferm és de 2,5 metres, amb voreres d'emergència de 0,75 metres.
  
Una capa de recobriment de 20 centímetres de gruix rebrà les accions del trànsit.
  
Tramitació administrativa
  
1. Informació pública.
  
En data 30 de juliol de 2002, Carlos Mayquez Alos va remetre el document tècnic i l'estudi d'impacte ambiental (EIA) corresponents al projecte de «Construcció d'un camí rural a la partida Fontanelles».
  
L'estudi d'impacte ambiental, com a part integrant del projecte de «Construcció d'un camí rural a la partida Fontanelles», ha sigut sotmés a informació pública per mitjà d'anunci publicat en el Diari Oficial de la Generalitat Valenciana número 4.460, de data 14 de març de 2003, sense que s'hagen presentat al·legacions.
  
2. Peticions d'informes sectorials i documentació complementària.
  
- En data 18 de febrer de 2003 es va efectuar consulta a l'Ajuntament de Sarratella.
  
- En data 25 de juny de 2003 es va efectuar consulta al Servei de Planificació i Ordenació Sostenible del Medi de la Conselleria de Medi Ambient.
  
Informes sectorials
  
Els informes rebuts es poden condensar a continuació:
  
- De l'informe rebut del Servei de Planificació i Ordenació Sostenible del Medi en data 30 de juny de 2003 podem destacar el següent:
  
3. Les actuacions afecten territorialment el LIC denominat «Serra d'en Garceran».
  
Aquesta serra mostra una de les més importants representacions de bosquets i matolls de ginebres de la Comunitat Valenciana. La savina (Juniperus phoenicea) ocupa grans extensions, tant de forma aïllada com associada amb Quercus rotundifolia, amb abundància així mateix de ginebre (J. oxycedrus, J. communis). D'altra banda, la presència d'aquestes formacions sobre un substrat accidentat, amb nombrosos pedregars dóna com a resultat una àrea de gran interés paisatgístic i ambiental.
  
En particular, segons la documentació examinada sobre el projecte, cal esperar algun tipus d'afecció als següents hàbitats d'interés comunitari (número de codi entre parèntesi):
  
Matolls arborescents amb ginebre (5210, 5212)
  
Carrascars (9340)
  
Matolls (5333)
  
4. En conclusió, l'impacte esperat de l'actuació es considera assumible en principi, exclusivament des del punt de vista de l'afecció als hàbitats d'interés comunitari afectats a la zona LIC.
  
Ara bé, es considera convenient que el projecte incloga expressament mesures correctores dels impactes ambientals negatius amb relació als citats hàbitats d'interés comunitari. L'eficàcia d'aquestes mesures ha de ser estimada en l'estudi d'impacte ambiental tenint en compte, expressament, les afeccions esperades a aquests (directes i indirectes).
  
L'informe rebut de l'Ajuntament de Sarratella, en data 8 d'abril de 2003, s'emet el següent:
  
- La zona per on el camí circula correspon a sòl no urbanitzable, segons el que es disposa en la delimitació de sòl urbà vigent al municipi.
  
- No existeixen, en l'esmentat planejament, ordenances específiques que impedisquen l'execució de l'esmentat camí.
  
- Les obres escrites no produeixen incidència negativa en els aspectes mediambientals.
  
- Tampoc hi ha incidència sobre el planejament.
  
- No es té coneixement de l'existència de restes arqueològiques, com també de l'existència d'elements singulars naturals.
  
- No hi ha edificis de caràcter historicoartístic.
  
Per tot això, el tècnic que informa considera que l'esmentat camí es pot realitzar.
  
Afeccions legals
  
Segons els informes rebuts, l'estudi d'impacte ambiental i de les investigacions realitzades, cal assenyalar que existeix, per part de les obres projectades, afecció a:
  
- Segons el que especifica la proposta del Govern Valencià (Acord d'Aprovació de 10 de juliol de 2000), per a formar part de la Xarxa Natura 2000 de la directiva Hàbitats (92/43/CEE), s'afecta als llocs d'interés comunitari denominats Serra d'en Garceran.
  
Consideracions ambientals
  
1. Elements ambientals que poden vore's afectats de forma important per l'actuació.
  
L'actuació està enclavada a la serra d'en Garceran, amb una altitud mitjana de 600-700 metres i una orografia amb pronunciats pendents. La circulació de les aigües superficials en la zona es limita als barrancs, i és clar el predomini del drenatge subterrani.
  
La superfície de matoll a Sarratella ocupa el 77,14%, i apareix en la seua major part amb aspecte arbustiu, i en altres estèpics. El coscoll (Quercus coccifera), el romer (Rosmarinus officinalis), i l'argilaga o argelaga (Genista scorpius), són les espècies predominants.
  
La fauna està formada principalment pels múrids (rates i ratolins), juntament amb altres espècies (eriçó comú, musaranyes, rata cellarda, ratolí de camp, conill, etc.)
  
2. Identificació, descripció i valoració dels impactes més rellevants.
  
Els impactes més rellevants seran els produïts per l'explanació sobre l'edafologia i sobre la topografia, i es poden qualificar de moderats. També com és lògic existirà afecció sobre la fauna sobretot a causa de l'efecte barrera.
  
3. Consideracions sobre les mesures correctores i el programa de vigilància ambiental.
  
Com a mesures protectores i correctores que eviten o minimitzen els efectes negatius causats, cal destacar:
  
- Les necessitats de sòl correspondran a les estrictament necessàries per a sustentar l'obra lineal.
  
- Es canalitzaran les aigües recollides en el camí per les cunetes.
  
- Es controlarà l'abocament dels materials d'erosió, com també la possible aparició d'abocadors incontrolats, que seran traslladats a abocador controlat.
  
Pel que fa al programa de vigilància ambiental té per objecte establir un sistema que garantisca el compliment de les indicacions i mesures protectores i correctores contingudes en l'estudi d'impacte ambiental.
  
Consideracions jurídiques
  
El projecte examinat queda tipificat en l'apartat 1.i de l'annex I del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'Aplicació de la Llei 2/1989, de 3 de març, de la Generalitat Valenciana, d'Impacte Ambiental.
  
L'expedient ha observat els tràmits previstos en el Decret 162/1090, de 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental; en la Llei 2/1989, de 3 de març, de la Generalitat Valenciana i en les altres disposicions que li són aplicables.
  
L'article 13, apartat 2, del Decret 119/2003, d'11 de juliol, del Consell de la Generalitat, pel qual s'aprova el Reglament Orgànic i Funcional de la Conselleria de Territori i Habitatge, atribueix a la Direcció General de Gestió del Medi Natural la competència sobre l'avaluació de l'impacte ambiental.
  
Per tot això, fent ús de les facultats que tinc legalment atribuïdes, formule la següent
  
Declaració d'impacte ambiental
  
Primer
  
Estimar acceptable, a l'efecte ambiental i sense perjudici de l'obtenció prèvia de les autoritzacions sectorials que li siguen aplicables, el projecte de construcció d'un camí rural per a accés a parcel·la, promogut per Carlos Mayquez Alos, sempre que aquest es desenvolupe amb les previsions de l'estudi d'impacte ambiental i amb els condicionants establerts en l'apartat segon.
  
Segon
  
Com a condicions addicionals que s'han de complir s'estableixen les següents:
  
1. Prèviament a la seua execució haurà d'assenyalar-se en camp, mitjançant encintat o estacatge, el traçat real del camí, que serà comprovat en tot moment per la guarderia forestal.
  
2. La terra vegetal decapada i conservada prèviament, s'utilitzarà per a cobrir els talussos del terraplé, de manera que s'afavorisca la revegetació natural.
  
3. Haurà d'evitar-se en qualsevol cas l'abocament indiscriminat, vessant avall, de materials de desmunt, excepte els estrictament necessaris per a la formació de la plataforma del camí.
  
Tercer
  
Notificar a les parts interessades que, contra la present resolució, per no ser un acte definitiu en la via administrativa, no s'hi pot interposar cap recurs, la qual cosa no és inconvenient perquè puguen utilitzar-se els mitjans que en defensa del seu dret i interessos estimen pertinents.
  
Quart
  
Publicar en el Diari Oficial de la Generalitat Valenciana la present estimació d'impacte ambiental, d'acord al que disposa l'article 28 de l'esmentat Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'Execució de la Llei 2/1989, de 3 de març, d'Impacte Ambiental.